**Artis Gustovskis** (dzimis 1967. gada 19. jūlijā) ir latviešu sabiedriskais darbinieks, inovāciju eksperts, politiķis, pasniedzējs un konsultants starptautiskās organizācijās, arī gleznotājs un fotogrāfs. Bijis 12. Saeimas deputāts, ievēlēts no partijas "Vienotība" saraksta, kurā pārstāvēja reģionālo partiju "Kuldīgas novadam". No 1997. līdz 2021. gadam bijis Kuldīgas pilsētas un novada pašvaldības deputāts.

Iedibinot jaunas kultūras un tūrisma tradīcijas un uzsākot veidot Kuldīgas atpazīstamību Latvijā un Eiropā, sagatavojis Kuldīgas pieteikumu un 2007. gadā ieguvis starptautisko titulu "Eiropas izcilākie tūrisma galamērķi" (*European Destinations of Excellence*), bet 2014. gadā Kuldīgai ieguvis Eiropas ilgtsējīga tūrisma inovāciju balvu ITB, Berlīnē. Par īpašiem nopelniem kultūras un tūrisma jomās, kas saistīti ar Kuldīgas novada attīstību un sabiedriskās nozīmības palielināšanu, apbalvots ar Kuldīgas novada goda balvu. Par mūža ieguldījumu tūrisma attīstībā Kurzemē apbalvots ar Kurzemes reģionālā tūrisma goda balvu "Lielais Jēkabs".

Biogrāfija
----------

Artis Gustovskis mācījies Kuldīgas 1. vidusskolā, ko absolvējis 1985. gadā. Skolas laikā bijis aktīvs lidmodelistu un radio pulciņu apmeklētājs un kopīgi ar klasesbiedriem Edgaru Zalānu un Eviju Taubi piedalījušies diskotēkas "Ventas dzirkstis" darbībā, vēlāk paši kopīgi izveidojuši savu diskotēku ar nosaukumu "Taifūns". Mācījies un beidzis arī Kuldīgas mākslas skolu. Mākslas studijas turpinājis Latvijas Universitātes Pedagoģijas un psiholoģijas fakultātē, Tēlotājas mākslas un amatu mācības katedrā pie māksliniekiem Jura Soikana, Jāņa Mitrevica, Helgas Melnbārdes, u.c. ko absolvējis 1992. gadā ar maģistra grādu, pārsvarā gleznojot portretus eļļas tehnikā. Vēlāk mākslinieciskajā darbībā nopietni pievērsies fotogrāfijai, dibinājis Kuldīgas fotoklubu "Divas upes". 2006. gadā absolvējis Biznesa augstskolu "Turība" ar maģistra grādu starptautiskā tūrisma vadībā.

No 1995. gada aktīvi darbojies radio "Skala" un "Kurzemes radio" kā programmu vadītājs. Kā producents un autors sastādījis un izdevis vairākas grāmatas par Kuldīgas kultūrvēsturi: "Kuldīga", "Kuldīgas impresijas", "Kuldīga baltā kleitā", "Tūrisms Kurzemē. Rokasgrāmata tūrisma pakalpojumu attīstībai", "Kuldīgas krāsojamā grāmata bērniem" u.c. Akvareļa tehnikā gleznojis arī virkni Kuldīgas vecpilsētas pastaigu karšu, kuras vēl tagad lieto Kuldīgas tūrisma informācijas centrs.

Profesionāli darbojies kā Kuldīgas novada tūrisma organizators, 1995. gadā dibinājis Kuldīgas tūrisma informācijas centru, kā arī 2001. gadā kopā ar Guntaru Seili un citiem Kurzemes tūrisma darbiniekiem dibinājis Kurzemes tūrisma asociāciju. Būdams tās ilggadējs vadītājs, darbojies pašvaldībā un ar tūrismu saistītās sabiedriskās organizācijās. No 2007. līdz 2009. gadam strādājis Tūrisma attīstības valsts aģentūrā (TAVA) par Kurzemes reģionālā tūrisma biroja vadītāju. Kopīgi ar Andri Grīnvaldu un Intu Burnevicu radījis virkni Kuldīgas unikālo pasākumus — Kuldīgas pilsētas svētkus "Dzīres Kuldīgā", "Alekšupītes karnevāls", "Zelta ikrs", "Spidometrs uz 50", bet kopīgi ar Janu Bergmani Kuldīgas Velofestivālu. 2019. gada beigās izveidojis Kuldīgas Mākslas festivālu "Cooldiga Art Fest".

Politiskā darbība
-----------------

A. Gustovskis ir Kuldīgas pašvaldības deputāts kopš 1997. gada, kad ievēlēts pilsētas domē no apvienības "Par Kuldīgu". 2001. gada pašvaldību vēlēšanās ievēlēts jau no Tautas partijas, kas ilgstoši bija dominējošais politiskais spēks Kuldīgā un novadā.

Pēc Tautas partijas sairšanas A. Gustovskis 2012. gadā bija reģionālās partijas "Kuldīgas novadam" dibinātāju skaitā, no tās saraksta ievēlēts pašvaldībā arī 2013. un 2017. gadā. Kopš 2019. gada strādā Kuldīgas novada domes vadībā kā galvenais eksperts darbam ar sabiedrību un valsts institūcijām, inovāciju un tūrisma projektu vadītājs.

2014. gadā nesekmīgi kandidēja 12. Saeimas vēlēšanās no partijas "Vienotība" saraksta, pārstāvot tajā partiju "Kuldīgas novadam". 2018. gada janvārī kļuva par 12. Saeimas deputātu pēc tam, kad mandātu nolika no Kurzemes vēlēšanu apgabala ievēlētā bijusī Saeimas priekšsēdētāja Solvita Āboltiņa.

Kandidēja 13. Saeimas vēlēšanās no apvienības "Jaunā Vienotība" saraksta, taču netika ievēlēts. 2021. gada Latvijas pašvaldību vēlēšanās kandidēja uz vietu Kuldīgas novada domē no partijas "Kuldīgas novadam" saraksta, tomēr netika ievēlēts, paliekot pirmais "aiz svītras".

Atsauces
--------

1. ↑  Arta Gustovska Mežonīgais blūzs[novecojusi saite] visit.kuldiga.lv
2. ↑  Bijušie TP biedri dibinās Kuldīgas novada partiju TVnet

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
12. Saeima (2014—2018) |
| --- |
|  |
| Frakcijas | 
* Saskaņa (23)
* Zaļo un Zemnieku savienība (21)
* Vienotība (19)
* Nacionālā apvienība "Visu Latvijai!"—"Tēvzemei un Brīvībai/LNNK" (16)
* Latvijas Reģionu apvienība (7)
* No sirds Latvijai1

 |
|  |
| Prezidijs | 
* Priekšsēdētāja Ināra Mūrniece
* priekšsēdētājas biedri Inese Lībiņa-Egnere un Gundars Daudze
* sekretārs Andrejs Klementjevs
* sekretāra biedrs Gunārs Kūtris

 |
|  |
| Deputāti | 

|  |  |
| --- | --- |
| Saskaņa | 
* Ādamsons
* Cilevičs
* Dolgopolovs
* Jakimovs
* A. Klementjevs
* I. Klementjevs
* Lazareva
* Mirskis
* Morozovs
* Nikonovs
* Orlovs
* Pimenovs
* Potapkins
* Ribakovs
* A. Rubiks
* R. Rubiks
* Stepaņenko
* Tretjaka
* Tutins
* Urbanovičs
* Zariņš
* Zemļinskis
* Zujevs

 |
|  |
| ZZS | 
* Aizstrauta
* Barča
* A. Bērziņš
* Brigmanis
* Dambe
* Daudze
* G. Kalniņš
* Kalnozols
* Klaužs
* Kozlovska
* Krauze
* Mežulis
* Putra
* Rasmanis
* Seržants
* Siliņš
* Skujiņš
* Trupovnieks
* Ulme
* Vectirāns
* Vucāns

 |
|  |
| Vienotība | 
* Abu Meri
* Adamovičs
* Čigāne2
* Dālderis2
* Gustovskis
* Harju
* Judins2
* O. Kalniņš
* A. Latkovskis
* Lejiņš
* Lībiņa-Egnere
* Loskutovs2
* Putniņš
* Ražuks
* Spolītis2
* Straujuma
* Šulcs
* Upenieks
* Zaķis2

 |
|  |
| VL-TB/LNNK | 
* G. Bērziņš
* Buiķis
* Cilinskis
* Dombrava
* Dzintars
* Jansons
* Kiršteins
* Kols
* Krēsliņš
* Kursīte-Pakule
* Laizāne
* Mūrniece
* Naudiņš
* Parādnieks
* Rībena
* Šnore

 |
|  |
| LRA | 
* Bite
* Kleinberga
* Krūmiņš
* Melgailis
* Ruks
* Šics
* Viļums

 |
|  |
| bez frakcijas | 
* Balodis3
* Boķis7
* Kaimiņš4
* Kūtris3
* I. Latkovskis5
* Matīss7
* Meija3
* Mežeckis3
* Miloslavskis6
* Platpers3
* Smiltēns7
* Sudraba3
* Šimfa3
* Valainis7

 |

 |
|  |
| Beigušās pilnvaras | 

|  |  |
| --- | --- |
| uz laiku | 
* Ašeradens
* Augulis
* Bergmanis
* Dūklavs
* Kozlovskis
* Kučinskis
* Melbārde
* Rasnačs
* Reirs
* Reizniece-Ozola
* Rinkēvičs
* Šadurskis

 |
|  |
| pavisam | 
* Āboltiņa
* Agešins
* Belēvičs
* Bondars
* Brīvers
* Dombrovskis
* Eigims
* Elksniņš
* Ivanova-Jevsejeva
* Junkurs
* Kļaviņš
* Ķirsis
* Kursīte
* Līdaka
* Liepiņš
* Ločmele-Luņova
* Ņikiforovs
* Rusiņš
* Vējonis
* Vilks
* Viņķele

 |

 |
|  |
| Saistītie raksti | 
* 12. Saeima
* 12. Saeimas frakcijas
* 12. Saeimas deputāti
* 12. Saeimas vēlēšanas
* Saeima

 |
|  |
| Kategorijas | 
* Saeima
* 12. Saeima
* 12. Saeimas deputāti

 |
|  |
| 
* 1 *nepietiekoša deputātu skaita dēļ sasaukuma otrajā pusē frakcija nepastāvēja*
* 2 *bija izstājušies vai izslēgti no partijas "Vienotība", bet turpināja darboties Saeimas frakcijā*
* 3 *ievēlēts no partijas "No sirds Latvijai"*
* 4 *ievēlēts no Latvijas Reģionu apvienības*
* 5 *ievēlēts no Nacionālās apvienības*
* 6 *ievēlēts no partijas "Saskaņa"*
* 7 *ievēlēts no partijas "Vienotība"*

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 305087042
* LNB: 000139390
* ISNI: 0000 0004 1704 6988

 |

 |